Soročinsk

Soročinsk () om Venäman lidn Orenburgan agjan päivlaskmas. Se om Soročinskan municipaližen ümbrikon (edel 2025. vot — lidnümbrikon) administrativižeks keskuseks da palaks, vl 2016 mülüti Soročinskan rajonad.

 Istorii 
Eländpunktan aluz om pandud vl 1737 kuti Soročinkan lidnuz, nimitihe lähižen Soročink-jogen mödhe. 19. voz'sadaspäi oli Soročinskoje-žiloks. Saudihe Soročinskai-raudtestancijad «Samar — Orenburg»-jonol, läbiti lidnad vl 1877.

Žilo sai lidnan statusad vn 1945 16. päiväl semendkud. Soročinsk šingotase kivivoin samižen edheotandoil (650 mareigud ümbrikos) i sijaližen maižanduzprodukcijan ümbriradmižel (leibänkombinat, lihakombinat).

 Geografijan andmused 
Lidn sijadase municipaližen ümbrikon keskuzpalan päivlaskmas, Samaranjogen hural randal, 100 m ü.m.t. keskmäižel korktusel. Soročinskan vezivaradim (35,56 km²) om ülezjogen reguliruimha Samaran vedhut.

Matkad Orenburghasai om 170 km suvipäivnouzmha. Lähembaine lidn om Buzuluk 73 km lodeheze orhal vai ühesakümnes kilometras kaikil teil.

Kaik 40 žilod mülüdas municipaližhe ümbrikho Soročinskan ližaks. Ümbrikon pind — 2763,18 km².

 Eläjad 
Vn 2010 Venäman rahvahanlugemižen mödhe lidnan eläjiden lugu oli 29 249 ristitud, vn 2021 — 28 478 ristutud. Vl 2017 kaik 27 912 ristitud elihe lidnas (ümbrikon kaks' koumandest) i 40 853 ristitud kaikes lidnümbrikos. Kaikiš suremb lidnan ristitišt oli 29..30 tuhad vozil 1996−2011 (30 700 rist. vl 2001). 

Ortodoksižen hristanuskondan viž pühäpertidSoročinskan pühäpertid sobory.ru-saital.  oma saudud lidnas: nell' jumalanpertid i časoun'. Islaman pühäpert' om avaitud.

 Openduz 
Lapsiden opendusen aluzkundad oma kahesa nimitadud päivkodid (nomer 1, 5, 7..12), kuz' keskškolad (nomer 1, 3..5, 7, 117), specialine (korrekcine) škol-internat, lapsiden sädamižen keskuz, lapsiden tehnižen sädamižen keskuz (kaks' adresad), ümbrikon čomamahtoiden Lira-škol Gleb Sovan nimed, ümbrikon sportškol, olimpižen varan sportškol laudtennisas A. S. Nikolaevan nimed.

Soročinskan veterinarine tehnikumSoročinskan veterinarižen tehnikuman sait (svt.orensau.ru) i sen lehtpol' orensau.ru-saital.  (Orenburgan valdkundaližen agrarižen universitetan filial) om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Municipaližen ümbrikon tobmuden sait (sorochinsk56.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Orenburgan agjan lidnad
*